cyanic-selkie/wikianc huggingface dataset:
Mahdi
Tegn på Mahdis gjenkomst
Dette er de vanligste tegnene på at Mahdis gjenkomst er nært forestående:
Personer som hevder å være Mahdi
Gjennom historien har flere personer hevdet å være Mahdi. Den best kjente er trolig den nubiske sjeiken Muhammad Ahmad fra Sudan, som i 1881 utropte seg selv til Mahdi og ledet Mahdistopprøret.
Bajram Kosumi
Bajram Kosumi (født 20. mars 1960, i landsbyen Tuđevce i nærheten av byen Kamenicë/Kamenica) er en kosovisk politiker. Han var statsminister i Kosovo fra 2005 til 2006.
Biografi
Han deltok i en protestbevegelse som krevde mere selvstyre for den Sosialistiske autonome provinsen Kosovo i Jugoslavia. I mars 1981 ble han arrestert og dømt til 15 års fengsel. Han avtjente ti år i fengsel, og benyttet tiden til å studere filologi ved Universitetet i Priština. Han tok en mastergrad i albansk litteratur. I 2008 avla han doktorgrad.
Statsminister Ramush Haradinaj måtte stille for krigsforbrytertribunalet, og Kosumi ble 23. mars 2005 utnevnt til statsminister av president Ibrahim Rugova. 2. mars 2006 måtte han avgå, etter betydelig kritikk og protester, og ble avløst av Agim Çeku.
I 2008 ble han professor ved Universitetet i Priština, og fra 2015 rektor ved Universitetet i Gjilan.
Han har forfattet flere bøker:
Han er gift og har fire barn.
Furu (andre betydninger)
Furu kan sikte til:
5 Years in a LIVEtime
Videoen som ble utgitt på VHS inneholder en blanding av konsertopptak, musikkvideoer, bak-scenen opptak og intervjuer. Videoen ble utgitt på nytt i 2004 sammen med Images and Words: Live in Tokyo på dobbelt-DVD, med navn Live in Tokyo / 5 Years in a LIVEtime.
Gold Coast
Gold Coast er den sjette største byen i Australia etter befolkning, og den nest største i delstaten Queensland, med sine ca. 555 000 innbyggere (2005). Gold Coast forbindes også med kallenavnet Surfers Paradise. Grunnen til dette er de høye bølgene som ofte forekommer på Gold Coast.
Arthur Roche
Arthur Roche (født 6. mars 1950 i Batley Carr i Yorkshire i Storbritannia) er en britisk katolsk erkebiskop. Først var han biskop i England, til han ble kalt til den romerske kurie i 2012. Han ble prefekt for Kongregasjonen for gudstjenesten og sakramentsordningen i 2021.
Gold Coast
Byen kjennetegnes av et rikt kanalsystem, og de høye leilighetskompleksene, samt mange fantastiske sandstrender.
Gold Coast eller Surfers Paradise er også kjent for å arrangere Schoolies week, noe som er tilsvarende russetid i Norge. Surfers Paradise invaderes av ungdommer fra hele landet til å feste i mange dager. Schoolies week på Gold Coast er oftest kritisert for dets fokus på fest. I festuken genereres mye dop, alkohol og sex. Det positive med dette arrangementet er at det genererer millioner av australske dollar til byen.
Arthur Roche
Prest
Han ble presteviet 19. juli 1975 av biskop William Gordon Wheeler av Leeds.
Han virket i bispedømmet Leeds til han i 1991 begynte på videre studier ved det pavelige universitet Gregoriana i Roma, og ble senere spiritual ved The Venerable English College i Roma. I 1996 ble han generalsekretær for den katolske bispekonferanse for England og Wales.
Biskop
I april 2001 ble Roche utnevnt til hjelpebiskop av det katolske erkebispedømme Westminster. I april 2002 ble han koadjutor biskop i Leeds, og i april 2004 rykket han inn som ordinær biskop der.
Den 26. juni 2012 ble han utnevnt til sekretær for Kongregasjonen for gudstjenesten og sakramentsordningen, og fikk samme dagen personlig rang som erkebiskop. Det 27. mat utnevnte pave Frans han til prefekt for samme kongregasjon i den romerske kurie.
Episkopalgenealogi
Hans episkopalgenealogi er:
Albert Taylor
William Albert Taylor (født 1911, død 1988) var en canadisk roer som deltok i de olympiske leker 1932 i Los Angeles.
Meldefamilien
Meldefamilien (Chenopodiaceae) er en tidligere plantefamilie. Molekylærgenetiske studier har vist at familien er parafyletisk, og artene regnes nå til ulike underfamilier i amarantfamilien (Amaranthaceae).
Albert Taylor
Taylor vant en olympisk bronsemedalje i roing under OL 1932 i Los Angeles. Han var med på den canadiske åtteren som kom på tredjeplass bak USA og Italia. Mannskapet på den canadiske båten var; Earl Eastwood, Joseph Harris, Stanley Stanyar, Harry Fry, Cedric Liddell, William Thoburn, Donald Boal, Albert Taylor og George MacDonald som var styrmann.
Meldefamilien
Familien omfattet urter og busker, ofte med sukkulente blad og stammer. Bladene sitter som regel spredt. Blomstene er en- eller tvekjønnede, små og grønne. Frukten er en kapsel eller nøtt. Mange av artene er halofytter som trives i saltholdig jord på havstrender og i ørkener. Artene har en vid utbredelse, men gruppen er vanligst i tørre strøk i tempererte og subtropiske områder. Familien omfattet 1400 arter i 105 slekter.
Alek Wek
Alek Wek (født 16. april 1977) er en sørsudansk-britisk modell som begynte sin karriere som motemodell da hun var 18 år i 1995. Som den første svarte modell med et utseende som ikke bekrefter hvit, vestlig estetikk, har hun blitt hyllet for sin innflytelse på oppfatningen av skjønnhet i moteindustrien. Hun tilhører den etniske folkegruppen dinkaene i det som i dag er Sør-Sudan, men flyktet til Storbritannia i 1991 for unnslippe borgerkrigen i Sudan. I dag bor hun i Brooklyn, New York.
Karriere
Wek ble oppdaget av en modellspeider på et utendørs marked ved Crystal Palace i London i 1995. Wek ble kåret til årets beste modell i 1997 av MTV. Wek ble i 1997 den første afrikanske modellen som ble avbildet på forsiden av bladet Elle. I 2011 opptrådte Wek som gjestedommer i det amerikanske TV-programmet Next Top Model.
Wek er aktivist for World Vision, en organisasjon som bekjemper hiv/aids, ambassadør for Leger Uten Grenser i Sudan og ambassadør for UNICEF. I 2007 ga hun ut sin selvbiografi med tittelen  Alek: From Sudanese Refugee to International Supermodel («Alek: Fra sudanske flyktning til internasjonal supermodell»), som dokumenterte hennes lange reise fra en barndom med stor fattigdom og sult i Sør-Sudan til catwalkene og motebransjen i Europa.
Hun er tante til motemodell Ataui Deng.
Erytema
Erytema (gresk erythros, betyr rød) er en rødfarging av hud forårsaket av kapillar blokkering (økt blodstrøm). Ved å presse en glassoverflate mot rødfargingen på huden skal fargen forsvinne for å komme tilbake når den slippes opp igjen.
Årsaken til erytema kan være infeksjon, massasje, elektrisk behandling, kvisemedisinering, allergier, trening eller solstråling (solbrenthet) samt voksing og plukking av hår. Samtlige av disse grunnene kan forårsake at kapillarene utvider seg som igjen fører til rødfargingen. Erytema er en vanlige bieffekt av radioterapibehandling grunnet ion-radiasjon.
I 30–50% av alle tilfeller er årsaken ukjent.
Frelsesarmeens krone
The Salvation Army Crest er den internasjonale betegnelsen på våpenskjoldet som man i Norge gjerne kaller kronen. Den ble opprinnelig designet av kaptein William Ebdon i 1878.
Frelsesarmeens krone symboliserer hovedpunktene i Frelsesarmeens lære:
Frelsesarmeens krone var sammen med skjoldet begge symboler som ble brukt i Frelsesarmeens grafiske kommunikasjon. Siden 1997 har sistnevnte vært den offisielle logoen.
Idrettsklubben Start i 1963
Målscorere serie
Listen er ikke komplett
Cupkamper
Utdypende artikkel: Norgesmesterskapet 1963
George MacDonald (roer)
MacDonald vant en olympisk bronsemedalje i roing under OL 1932 i Los Angeles. Han var styrmann på den canadiske åtteren som kom på tredjeplass bak USA og Italia. Mannskapet på den canadiske båten var; Earl Eastwood, Joseph Harris, Stanley Stanyar, Harry Fry, Cedric Liddell, William Thoburn, Donald Boal, Albert Taylor og George MacDonald som var styrmann.
Lounès Gaouaoui
Lounès Gaouaoui (født 28. september 1977 i Tizi Ouzou) er en algirsk profesjonell fotballspiller som spiller for den algirske fotballklubben ASO Chlef. Han spiller keeper, og er også en del av. Gaouaoui har spilt for to andre klubber i sin karriere, JS Kabylie og USM Annaba fra Algerie.
Han ble tatt ut til Fotball-VM 2010 i Sør-Afrika.
Abrahams standplass
Abrahams standplass (arabisk مقام إبراهيم, maqam Ibrahim) er, ifølge Koranens Sura 2, 127/121 en stein ved Kaba-helligdommen i Mekka der Abraham etterlot seg sine fotspor, da han gjenoppbygde helligdommen sammen med Ismail. Ettersom murene nådde en viss høyde var det nødvendig for Abraham å stå på denne steinen for å kunne fortsette byggingen, mens Ismail gav ham steinene han brukte til å fullbyrde byggingen. Mens Abraham stod på denne steinen sank og hevet den seg mirakuløst etter behov. En annen tradisjon sier at fotavtrykkene ble til da Abraham steg opp på steinen og kalte ut til folk for å utføre hajj – pilegrimsferden.
Ifølge tradisjonen skal profeten Muhhammed ha bedt her da han utførte sin hajj. Abrahams standplass anses for å være et spesielt egnet sted å be, og det er obligatorisk for pilegrimer å forsøke å be der under pilegrimsferden.
2008 LC18
2008 LC18 er en neptuntrojaner oppdaget 7. juni 2008 av Scott S. Sheppard og Chad Trujillo som brukte Subaru-teleskopet. Det var det syvende objektet av denne typen som ble oppdaget så vel som den første til å bli funnet i det bakre Lagrange-punktet L5 rundt 60 grader bak Neptun. Den har den samme omløpstiden som Neptun.
Paul Keres
Paul Keres (født 7. januar 1916, død 5. juni 1975) var en estisk og sovjetisk sjakkspiller, en av de sterkeste spillerne noensinne som aldri ble verdensmester. Han ble kalt «sjakkens kronprins».
Paul Keres ble født i Narva i Estland. Fra 1937 til 1941 studerte han matematikk ved universitetet i Tartu.
Hanshu yiwenzhi
Hanshu yiwenzhi (kinesisk: 汉书·艺文志), eller Hanshus litteraturkatalog, er den bibliografiske delen av Det tidlige Han-dynastis historie av den viktige kinesiske historiker Ban Gu (班固, 32–92) – han fullførte det historieverk om Han-riket som hans far hadde påbegynt. Katalogen utgjør den 30. enkeltdel (juan) i historieverket.
Et viktig forarbeid for denne bibliografien ble gjort av Liu Xin (刘歆, 46 f.Kr. til 23 e.Kr.), som med verket Qilüe hadde beskrevet det keiserlige biblioteks samlinger.
Paul Keres
I 1938 vant han AVRO-turneringen, en meget sterkt besatt turnering. Den opprinnelige planen var at vinneren av denne turneringen skulle få spille utfordrermatch mot verdensmesteren, men utbruddet av annen verdenskrig satte en stopper for forhandlingene med den gjeldende verdensmesteren, Aleksandr Alekhin. I VM-turneringen i 1948, som ble arrangert for å kåre en ny verdensmester etter Alekhins død i 1946, kom Keres på fjerdeplass med 10,5 av 20 poeng. Keres vant det russiske mesterskapet tre ganger, i 1947, 1950 og 1951.
Hanshu yiwenzhi
Katalogen gir blant annet viktig informasjon om de forskjellige kinesiske åndsstrømninger i tiden før Qin-dynastiet («de ni strømninger»); litteratur om dem foreligger bare i spredte og fragmentariske skrifter.
Eksempel: Zhuangzi
Nedtegnelsene om det filosofiske verk Zhuangzi (莊子) lyder slik: «五十二篇. 名周，宋人. » Derav kan det utledes at forfatteren av katalogen var kjent med en versjon i 52 kapitteler (pian), i stedet for den nå utbredte versjon på 33 kapittel utferdiget av Guo Xiang (郭象). Som forfatterens fornavn angis Zhou (周), og til sist får man vite at han stammet fra staten Song (宋).
Paul Keres
Han døde i Helsingfors i Finland i 1975.
Montrose County
Montrose County er et fylke i den amerikanske delstaten Colorado. Det ligger i vest i staten og det grenser mot Mesa County i nord, Delta County i nordøst, Gunnison County i øst, Ouray County i sørøst og San Miguel County i sør. Det har også grense mot delstaten Utah i vest.
Montrose Countys totale areal er 5,808.23 km² hvorav 5,08 km² er vann. I 2000 hadde fylket 33,432 innbyggere og administrasjonssenteret ligger i byen Montrose som også er fylkets største by.
Historie
Fylket ble grunnlagt i 1883 av land som ble skilt ut fra Gunnison County og det har fått sitt navn etter byen Montrose City.
Pterostichus niger
Pterostichus niger er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utseende
Pterostichus niger er 15-20 mm lang og den største arten blant de nordiske artene i slekten Pterostichus. Fargen er kullsvart, litt glinsende, men ikke klart metallisk. Brystskjoldet har to tydelige groper i hvert bakhjørne, selve hjørnet har et lite tannformet utstikk. Dekkvingene har tydelige lengde riller. Den har fullt utviklede flygevinger og kan fly. Den ligner på Pterostichus melanarius, men er noe flatere, ikke så rund i formen, samt at det ytterste mellomrom mellom rillene på dekkvingene er bredere.
Levevis
Pterostichus niger lever i åpene lokaliteter, såvel i villahager som i løvskog. Den finnes også opp i fjellet. Larvene og de voksne (imago) lever som predatore.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Harry Kerr
Edward Henry «Harry» Kerr (født 28. januar 1879 i Taranaki på New Zealand, død 17. mai 1951) var en newzealandsk friidrettsutøver som deltok i de olympiske leker 1908 i London og konkurrerte for Australasia.
Kerr vant en olympisk bronsemedalje i friidrett under OL 1908 i London. Han kom på tredjeplass på 3500 meter kappgang, bak George Larner og Ernest Webb begge fra Storbritannia. Han kvalifiserte seg for finalen i 10 miles kappgang men han startet ikke.
Greve (slekt)
Slektens eldste kjente medlem i Norge, Rollef Greve, kom fra Holland til Bergen før 1623. Hans sønn Jan Rollefsen Greve (1620–1670) var blant annet far til Arent Jansen Greve (1670–1708), og hans sønn Jan Arentsen Greve (1705–73) var gullsmedmester. Han var far til Arent Jansen Greve d.y. (1733–1808), Georg Jansen Greve (1735–1804) og Jan Jansen Greve (1738–1809), alle gullsmeder. Den eldste av disse tre var far til proprietær på Åstveit Jan Arentsen Greve d.y. (1775–1840).
Slektsvåpen
Slektens gamle våpenskjold har et skjold med en stående eller løpende mynde, og som hjelmtegn en oppvoksende griff. Slektsvåpenet er kjent først fra seglet til innvandrerens sønn Henrich Greve (død 1707), og det er senere brukt i slekten.
Slektsvåpenet til Greve er med i bøkene
Kjente medlemmer av slekten Greve
Under vises de mest kjente medlemmene og deres opphav.
Hans Gardli Stubrud
Hans Garli Stubrud (født 28. desember 1985 i Bærum) er en norsk tidligere ishockeyspiller. Han spilte på moderklubben Storhamar Dragons og for Storhamar 2.
Stubrud spilte i eliteserien/UPC-ligaen i perioden 2003–2006 og avsluttet ishockeykarrieren i 2006 for å gå på folkehøgskole. Han gjorde et comeback på a-laget i 2008 og spilte 13 kamper og scoret fem mål.
Frelsesarmeens skjold
Frelsesarmeens skjold er den offisielle logoen til Frelsesarmeen.
Historien til det røde skjoldet går tilbake til 1896, men det var først under første verdenskrig at det kom i vanlig bruk. Den er første gang omtalt i Frelsesarmé-magasinet All the World i juni 1917 med ordene «Skjoldet forteller om en åndelig kamp som varer så lenge som livet selv, og om at Gud gjennom Jesus er et skjold som frelser og bevarer oss gjennom alt.»
I løpet av de siste årene har skjoldet blitt etablert som Frelsesarmeens grafiske ansikt utad i stadig flere land. I Norge, Island og Færøyene ble det Frelsesarmeens offisielle logo i 1997.
Linxiang
Linxiang kan sikte til:
Håndball-EM 2004 for menn
Håndball-EM 2004 for menn var det sjette europamesterskapet i håndball for menn, og ble arrangert i januar-februar 2004 i Slovenia.
Kurvplantefamilien
Kurvplantefamilien, kurvblomstfamilien eller korgplantefamilien (Asteraceae, tidligere Compositae) er en plantefamilie i ordenen Asterales. Den omfatter ca. 1 600 planteslekter og anslagsvis 22 000 arter. Det gjør den trolig til den mest artsrike plantefamilien (hvorvidt orkidefamilien har flere arter er usikkert).
Plantene i denne familien kjennetegnes av at enkeltblomstene sitter tett samlet i en særegen blomsterstand som kalles en kurv. Enkeltblomstene er av to typer; rørformet eller tungeformet. Artene av kurvplanter kan ha alle kombinasjoner av rørkroner og tungekroner, men hos de som har begge deler vil rørkronene være i midten av kurven og tungekronene langs randen av kurven.
Kurvplantefamilien omfatter svært mange hageplanter og mange plagsomme ugressplanter hører også til her, som for eksempel løvetann og tistler. Kurvplantefamilien regnes blant de mest utviklede eller «moderne» av alle plantefamilier.
Asteroideae
Disse har rørblomster i midten av kurven og tungeblomster langs kanten.
Carduoideae
Disse har bare rørblomster.
Sven Henriksen (skuespiller)
Sven-Åge Henriksen (født 29. juni 1955) er en norsk skuespiller, dramatiker og samfunnsdebattant. Han har hatt en rekke inntredener i alt fra såpeserien Hotel Cæsar til Nissene over skog og hei og Sofies verden. Henriksen er også mulig å se på teaterscenen der han spiller og regisserer stykker. Per 2013 bor han i Mo i Rana og tar oppdrag ved Nordland Teater.
Bakgrunn og oppvekst
Sven-Åge Henriksen er oppvokst i Malangen i Troms. Der bodde han sammen med sine to foreldre og som eldst i en søskenflokk på syv. Hans far var sjømann med opprinnelse som kystsame, men den samiske kulturen var aldri en del av oppveksten i familien. I tidlig alder flyttet arbeiderfamilien til morens hjemsted i Telemark. Der fullførte han barneskole og ungdomsskole. Henriksen var tidlig aktiv i teater og sang, og har alltid hatt en ambisjon om å bli skuespiller.
Utdanning og debut
Som 16-åring debuterte han som skuespiller ved ”Club 7” som var i kjelleren av Sossen Krohgs ”Scene 7”. Her fikk unge debutanter vise sine ferdigheter og en sjanse til å spille fremfor et publikum. Rampelyset gav mersmak og Henriksen tok utdanning ved musikkhøgskolen i Kristiansand. I 1996 gav Sven-Åge Henriksen ut CD-plata ”Rød pust” som er en fornorskning av noen låter til Tom Waits. Skiva på 10 låter gav han ett nasjonalt navn og oppmerksomhet via avisoppslag og mediedekning. Han har også gjort noen tolkninger av Jacques Brel, Kurt Weill, Cornelis Vreeswijk og Nick Cave. Mens platen ”Rød pust” ble starten på hans videre karriere.
Teater
Sven-Åge Henriksen begynte å skrive teaterstykker som 40-åring og har blant annet skrevet «Svarta bjørn» der han selv har en av hovedrollen. Forestillingen hadde premiere 16. mars 2013 under vinterfestuka i Narvik. Dette var den største forestillingen som noensinne er blitt satt opp av Nordland Teater, i samarbeid med Musikk i Nordland og Vinterfestuka i Narvik. Deretter turnerte den i Bodø, Fauske, Mo i Rana, Mosjøen, Brønnøysund, Harstad, Svolvær og hadde sin siste forestilling i Stokmarknes 28. april 2013. Han har forøvrig en rollefigur/alterego under navnet Siw Anita som er en del av hans måte å drive enmannsshow, eller standup.
Samarbeid med det samiske nasjonalteateret
Sven-Åge Henriksen har jobbet som både skuespiller og scenograf/makeup for det samiske nasjonalteater Beaivváš. Han har også tidligere skrevet stykkene Laja, Okto og Hevn for teateret. For tiden er han i gang med å skrive en politisk thriller som skal opp der i 2015.
Priser
Henriksen mottok i 2018 Rana kommunes kulturpris.
Bøker
Henriksen ga i 2018 ut en rekke tekster fra sin blogg sammen med noen tidligere upubliserte tekster, dikt og utdrag fra hans dramatikk i bokform på Utenfor allfarvei forlag. Boka hadde tittelen Men hold kjeft da, Henriksen. I 2023 kom hans første roman, Pappas lille gutt.
Politikk
Henriksen stilte til valg for Sosialistisk Venstreparti ved kommunevalget i 2015 i Rana. Han sto på fjerdeplass på partiets liste. Rana SV fikk tre plasser i kommunestyret, men personstemmer gjorde at Henriksen endte på femteplass som andre vara bak Inge Myrvoll.
Tom Rush
Tom Rush (født 8. februar 1941 i Portsmouth, New Hampshire) er en amerikansk sanger, låtskriver og artist.
Rush begynte å opptre i 1961 mens han var student ved Harvard University hvor han har eksamen i engelsk litteratur. Mye av hans tidlige produksjoner er basert på folkemusikk fra Det skotske lavlandet og Appalachene. Han opptrådte jevnlig på det daværende Club 47 (nå: Club Passim) i Cambridge og på Unicorn i Boston.
Rush er ifølge magasinet Rolling Stone en av forløperne til låtskrivertrenden. I tillegg til å opptre med egne produksjoner, spilte han også sanger av Joni Mitchell, Jackson Browne, James Taylor, Murray McLauchlan, David Wiffen og William Hawkins, og slik hjalp dem med å bli kjente tidlig i dere karriere.
Sangen «No Regrets» fra 1968 er særlig kjent, og har blitt spilt inn også av en rekke andre artister (Russh selv laget to versjoner), blant dem The Walker Brothers, og denne ga Tom Rush en forsinket Top Ten-plassering som låtskriver på UK Singles Chart.
Tom Rush er gift med forfatteren Renée Askins.
Sikkerhet
Sikkerhet er et begrep som er knyttet til hvor sannsynlig det er at uønskede situasjoner kan oppstå. Sikkerhet er i de fleste fagdisipliner knyttet til begrep som risiko, farekilde, hendelse, sannsynlighet, frekvens, konsekvens, vurdering og styring.
OB-stjerne
OB-stjerner er varme, massive stjerner av spektralklasse O eller B som dannes i løst organiserte grupper kalt OB-grupper. De er kortlevde og beveger seg derfor ikke langt fra der de ble dannet før de forsvinner.
Kjell Øvre Helland
Kjell Øvre Helland er en norsk journalist. Han var tidligere nyhetsdirektør i TV 2.
Øvre Helland er født og oppvokst i Modalen. Han studerte journalistikk på Medialinja ved Møre og Romsdal distriktshøgskole 1976-78. Han arbeidet som journalist i Bergens Tidende fra 1978 til 1992, der han blant annet vant Narvesenprisen i 1985.
I 1992 begynte han som reporter og vaktsjef i Nyhetene i TV 2 i 1992, og ble senere nyhetssjef og fra 2005 nyhetsdirektør i mediehuset TV 2. Han tok initiativ til å starte TV 2 Nyhetskanalen i 2006, og til TV 2 Skole i 2009.
I 2016 ble han ansatt ved Universitetet i Bergen. Han ledet UiB lærings- og formidlingslab fram til september 2021.
IOGT i Norge
IOGT i Norge (i Norge vanligvis bare omtalt som IOGT) er en norsk organisasjon som arbeider med rusforebygging. Organisasjonen driver politisk påvirkningsarbeid, forebyggende tiltak og sosialt arbeid rettet mot rusmiddelavhengige og mot barn og unge. IOGT i Norge jobber for gjøre det lett å ta rusfrie valg og vil bidra til et trygt og inkluderende samfunn. IOGT i Norge er internasjonalt tilknyttet Movendi International (tidligere kjent som International Organisation of Good Templars).
IOGT er i dag aktiv i alle deler av landet.
IOGT utgir bladet Aksent fem ganger i året.
Historikk
Før 1870-årene var godtemplarordenen lite kjent i Norge. Noen få sjøfolk og andre nordmenn i utlandet var blitt opptatt i den, og litt kunnskap om bevegelsen trengte etter hvert inn gjennom engelske og amerikanske aviser og avholdstidskrifter. En som gjennom dette fattet interesse for ordenen var danskfødte Laurits Balle. Balle flyttet i 1860 til Stavanger. Han var en venn av Asbjørn Kloster, og sammen snakket de om godtemplarlosjene. Ved én anledning skal Balle ha spurt Kloster om ikke dette var noe for Norge, noe Kloster mente det kunne være, men det måtte bli Balle og andres sak.
Den første godtemplarlosjen i Norge ble stiftet i Porsgrunn 8. mars 1877 av Carl Reynolds, en svenskfødt skipper fra Porsgrunn som gjennom sitt engasjement i kristne miljøer begynte å fatte interesse for alkoholproblematikk. På en reise til Hull kom han i kontakt med godtemplarer og ble opptatt i en losje i Hull. Da han dro tilbake til Norge, hadde han fått med seg en formell fullmakt til å stifte losjer i sitt eget hjemland. Tilbake i Porsgrunn begynte han å arbeide for sin nye hjertesak, og spørsmålet om å opprette losje ble tatt opp på et styremøte i totalavholdsforeningen på stedet. Laurits Balle, som hadde flyttet til Porsgrunn og blitt formann i totalavholdsforeningen, var blant dem som lovet å støtte tiltaket, og losjen Første norske ble stiftet 8. mars 1877 med Reynolds som losjens første øversttemplar.
Den andre losjen – Ora et Labora – ble stiftet i Stavanger i juni 1877 av metodistpresten Ole Olsen. Flere av Klosters tidligere medarbeidere gikk inn iden. I august samme år ble losjen Folkets Vel stiftet i Bergen, og allerede samme år ble enda en losje stiftet i Bergen – losje Standhaftighed. Det ble også stiftet losjer i Brevik (Fremtids Haab) og i Larvik (Betlehems Stjerne). Flere andre losjer ble også opprettet, men disse ble nedlagt raskt.
Godtemplarordenen kom til Kristiania i 1878, da 12 mennesker under ledelse av lærer Ole Gundersen Tolnæs var samlet 26. april og ble enige om å stifte en losje ved navn Fremad, senere endret til Jacob Molay.
I 1878 ble det også opprettet en egen storlosje for Norge. Det skjedde etter et møte i Porsgrunn 14. – 15. juni, der representanter fra 11 losjer var til stede. Her ble også de første tillitsmenn på riksbasis valgt og det ble nedsatt forskjellige komiteer og besluttet vedtak om å holde årlige storlosjemøter. Som norsk betegnelse for ordenen, ble valgt UOGT, hvor U sto for «uafhængig». Laurits Balle ble valgt til «Høi Værdig Stor Templar» for Norges Storloge, et verv han hadde fra 1878 til 1879 og 1882-85. Fra juli 1878 redigerte han dessuten ordenens organ, Den Norske Good Templar.
I årene etter oppstarten var medlemsveksten stor og i 1918 nådde medlemstallet en topp på rundt 100 000 medlemmer.
Prosjekter
IOGT i Norge driver flere prosjekter:
Sterk&Klar
Sterk&Klar er et program som har som mål å støtte og hjelpe foreldre som ønsker å være gode rollemodeller for sine barn.
Sammen
Sammen er et prosjekt IOGT driver i samarbeid med andre organisasjoner. Med prosjektet Sammen drives det aktivitetssentre for mennesker med store rusproblemer, og disse sentrene er åpne for alle. Noen steder går disse sentrene under navnene «Sammen om Nøden» og «SoN-sentra».
Familieklubber
Familieklubber er et tilbud til familier med rusrelaterte problemer, med hovedfokus på alkohol. Grupper samles for å lindre problemer med alkohol og andre rusmidler, og det er både mennesker med egne problemer og de som har noen nære som har rusproblemer som samles.
Hvit jul
Hvit jul er et prosjekt som går ut på at man kan skrive under på en uformell kontrakt om at man ikke skal drikke alkohol i samvær med barn julehelgen. Hvit jul drives i samarbeid med Juvente og Juba.
Innsatsstyrt finansiering
Innsatsstyrt finansiering (ISF) er en finansieringsmodell for somatiske sykehus i Norge, og har vært gyldig siden 1997. Finansieringssystemet er baset på DRG-systemet (Diagnose-relaterte grupper).
Naval Strike Missile
Naval Strike Missile (NSM) er et sjømålsmissil og kryssermissil produsert av Kongsberg Defence & Aerospace. NSM ble startet opp som utviklingsprosjekt for Sjøforsvaret, med formål å utvikle et mellomdistanse-kryssermissil for maritime mål, men ble f.o.m 2016 også operativt som kryssermissil mot mål på land.
Per 2019 er NSM det eneste femtegenerasjons presisjonsvåpenet med lang rekkevidde (over 100 nautiske mil/185 kilometer).
Sentrale egenskaper på NSM er liten radarsignatur og det produsenten selv kaller overlegen manøvreringsevne, sensorevne og regnekraft - en kombinasjon som skal gjøre missilet i stand til å trenge gjennom de mest avanserte luftvern.
Utvikling
Missilet har blitt utviklet gjennom 13 år, og har som hensikt å treffe mål på lang avstand med stor presisjon. Det har kostet Norge to milliarder kroner og elleve prøveoppskytninger å utvikle våpenet. Opprinnelig navn på prosjektet NSM var «Nytt sjømålsmissil». Det har også blitt omtalt som «Norsk sjømålsmissil». Senere ble det gitt markedsnavnet «Naval Strike Missile».
Missilet var opprinnelig tiltenkt bruk på sjøforsvarets nye missiltorpedobåter av Skjold-klassen, men er nå også installert på de nye fregattene av Fridtjof Nansen-klassen. Missilet har nyutviklet stridshode av samme størrelse og vekt som de eldre Penguin-missilene, men det er mer effektivt og slagkraftig. I tillegg har NSM en passivt termisk bildedannende søker, hva som betyr at missilet styrer seg inn mot og registrerer varmeutstråling over et stort område, og deretter vurderer målet selv. På denne måten kan det blant annet skille mellom ulike fartøy og unngå å treffe sivile fartøy. Missilet skal ifølge produsenten ha en rekkevidde i overkant av 185 km.
Teknisk
Laseren som sitter i det stabiliserte hodet peker ned på sjøen og estimerer bølgehøyde slik at missilet kan fly like over overflaten selv i stor sjø, uten å havne i vannet. Dette kombineres med den bildedannende IR-søkeren som gjør at missilet gjenkjenner og styrer seg inn mot riktig mål og deretter tilpasser brannrør («fuze»), treffpunkt og manøvrering/taktikk til det aktuelle målet.
Madjid Bougherra
Madjid Bougherra (født 7. oktober 1982 i Longvic i Frankrike) er en algirsk profesjonell fotballspiller som spiller for den skotske fotballklubben Rangers FC. Han spiller forsvar, og er også en del av. Enyeama har spilt for to andre klubber i sin karriere, Sheffield Wednesday og Charlton Athletic fra England.
Han ble tatt ut til Fotball-VM 2010 i Sør-Afrika.
Krokhol golfklubb
Krokhol Golfklubb er en mindre klubb i Oslo-området. Klubben har en avtale med Krokhol Golfbane.
Krokhol golfklubb ble stiftet 18. desember 1995. Krokhol golfbane som da var en enkelt bygd 9-hullsbane, ble anlagt i 1990 og var inntil 1995 hjemmebane for Østmarka Golfklubb. Krokhol Golfklubb "tok over" banen og vokste raskt til ca 700 medlemmer, inkl. 100 juniormedlemmer. I juni 1997 ble det gitt klarsignal for utredning av bygging av 18-hullsbane. Planene ble godkjent vinteren 2000-2001. Banen sto ferdig i 2003-2004. Medlemskapet i klubben lå lenge på ca. 700 medlemmer. I august 2010 gikk imidlertid baneselskapet (Krokhol Golf AS) konkurs, og dette førte til en ganske omfattende sanering av medlemsmassen. Klubben har i dag ca. 300 medlemmer.
Krokhol golfbane
Krokhol golfbane er en variert 18-hullsbane som åpnet i 2003. Den ble bygget i henhold til USGA-standard. Med par 69 og en lengde fra gul tee på bare litt over 5000 meter er Krokhol en relativ kort bane. For å kunne fortsette driften etter konkursen til Krokhol Golf AS, ble banen midlertidig gjort om til 9-hullsbane i 2011 (par 36 – 2717 meter).
Banen ligger på Krokhol gård i Ski kommune, like ved Enebakkveien (RV 155).
Iași (fylke)
Iași (IPA: ) er et fylke (județ) i Romania. Iași ligger i regionen Moldavia, og fylkeshovedstaden er Iași.
Fylket hadde 772 348 innbyggere ved folketellingen i 2011.
Iași har et areal på 5 476 km².
Etnisitet
Kilde:
Administrativ inndeling
Iași har to municipiu, tre selvstendige byer og 92 kommuner (comună).
Ladningsbærere
Ladningsbærere er et samlebegrep for forskjellige strukturer som oppviser bevegelige elektriske ladninger. Elektrisk strøm er en forflytning av elektrisk ladning. Selve ladningene som forflyttes kan være bundet til en del forskjellige bevegelige strukturer, men selve ladningene utgår alltid fra de subatomære partiklene elektroner og protoner.
Elektronet
Den minste ladningsbæreren er elektronet, som oppviser en negativ ladning. Ladningens størrelse er en elementærladning, noe som betyr at vi ikke kjenner til noen strukturer som har mindre ladning enn denne. Elektronet er den viktigste ladningsbæreren i elektriske og elektroniske kretser; den er tilgjengelig i fri form i metaller og er meget lettbevegelig på grunn av sin lave masse. Elektronet er ladningsbæreren både i vanlig elektrisitet som også i elektronikk og i halvledere. Elektroner ledes i vacuum i elektronrør som radiorør og bilderør, samt i elektronmikroskop. Elektroner spiller hovedrollen også ved overspenninger i forbindelse med tordenvær (lynnoppslag) og andre gnister.
Protonet
Bevegelse av isolerte protoner, de positive motstykkene til elektronene, er en langt sjeldnere begivenhet. Protonene har mye større masse enn elektronene og sitter for det meste fast bundet i strukturen sin, som kan være et krystallgitter eller ikke. Ladningen er likevel den samme som for elektronet, men med positivt fortegn. Det er helst i menneskelig skapte maskiner at protoner beveges enkeltvis her på jorda, som i forskningsøyemed for partikkelfysikk. I sola er trykk og temperatur av en slik størrelsesorden at protonene ikke er fast bundet, men opptrer i et plasma. Protoner kan derfor være ladningsbærere på sola og i akseleratorer.
Atomer og molekyler
Siden elektroner kan være fritt bevegelige kan Atomer og molekyler ha et over- eller underskudd på antall elektroner i forhold til de fastsittende protonene, og kan derfor oppvise ladninger av begge polariteter. Hvis disse strukturene sitter fast, som de gjør i faste stoffer, kan de ikke bidra til strømledning. Oppløst i for eksempel vann kan slike strukturer danne egne mobile enheter som vi da kaller ioner. Positivt ladete ioner har underskudd av elektroner og kalles kationer. Anioner har overskudd av elektroner. Navnene er gitt av hva ionene tiltrekkes av; anode positiv og katode negativ. Begge typer ioner kan finnes i samme løsning og beveger seg da i motsatte retninger. Praktisk anvendelse finner vi fremfor alt i batterier og akkumulatorer, men også i galvanisk teknikk. Havvann leder strøm ved ioner.
Hull
I halvlederteknikk brukes den positive ladningsbæreren hull ved beregninger. Hull er ikke en fysisk ladningsbærer, men en teoretisk størrelse som er grei å bruke for dypere forståelse og beskrivelse av halvledere. Hull er et begrep som kun finner anvendelse i et krystallgitter der elektroner tilbys faste plasser som kan være besatte av et elektron eller være ledige. Hull er en annen betegnelse for en ledig plass; en mangel av et elektron. Når et elektron beveger seg ett hopp til høyre har den ledige plassen beveget seg ett hopp til venstre. Derfor anses hull som positivt ladete. Matematikken i halvledereteorien betrakter hullene, de ledige plassene, som egne ladningsbærere, og materialet kalles derfor bipolart. Hull og elektroner har forskjellige mobiliteter, hvor hull er noe tregere enn elektroner. Den typen ladningsbærer som det er flest av i halvlederen, kalles majoritetsbæreren og får enten P (positiv, hull) eller N (negativ, elektroner) som betegnelse.
Antipartikler
Antipartikler utgjør sjeldne, eksotiske avvik. Positronet er antipartikkelen til elektronet; den har samme masse, men har positiv ladning lik elektronets i størrelse. Antiprotonet har samme masse som protonet, men ladningen er lik elektronets. Disse to partiklene har meget kort levetid idet de forvandles til strålingsenergi når de treffer sine allestedsnærværende motstykker her på jorda. Disse partiklene oppstår ved radioaktivitet og ved kollisjoner i akseleratorer.
Mads Eriksen
Mads Eriksen er navnet til flere personer:
Sofie Børud
Sofie Børud Rødskog (født 11. august 1998) er norsk barnestjerne. Hun er lillesøsteren til barnestjernen Lisa Børud og datter av Elin og Thomas Børud.
Sofie har gitt ut albumet Gratis, og sammen med Lisa Børud har hun gitt ut God Jul. Sofie er 2½ år yngre en Lisa. Hennes bestefar er Arnold Børud, og han skriver de fleste sangene til Lisa og Sofie Børud. Sofie og Lisa Børud synger duett på sangen «En du kan stole på» fra Lisas album Mitt valg fra 2010.
Walkersirkulasjonen
Walkersirkulasjonen, også kjent som Walker-cellen, er en atmosfærisk sirkulasjon over ekvator i Stillehavet. Dette fører til den østlige passatvinden langs havoverflaten, og skaper en havstrøm som går vestover. Utenfor kysten av Peru og Ecuador fører dette til oppstrømning av kaldt og næringsrikt vann til overflaten, for å erstatte vannet som strømmer vestover. Dette gir gode forhold for fiskerinæringen i området. Sirkulasjonen ble oppdaget av den norske meteorologen Jacob Bjerknes i 1969 og oppkalt etter den britiske fysikeren Gilbert Thomas Walker, som oppdaget den sørlige oscillasjonen.
El Niño
Walkersirkulasjonen oppstår på grunn av en trykkgradientkraft mellom høytrykk over østlige deler av Stillehavet og lavtrykk over Indonesia. Av og til, på grunn av effekter man ikke kjenner til, blir walkersirkulasjonen svekket eller til og med reversert, og dette fører til en El Niño-episode. Under slike hendelser strømmer det varme vannet som vinden og havstrømmen har presset opp i vest tilbake mot øst, og oppstrømningen av det kalde vannet utenfor kysten av Sør-Amerika forsvinner, noe som får konsekvenser for fiskeindustrien i området. Når walkersirkulasjonen er kraftigere enn vanlig fører dette til en La Niña-episode, som fører til enda lavere havoverflatetemperatur i øst på grunn av økt oppstrømning.
En vitenskapelig studie som ble publisert i journalen Nature i mai 2006 indikerer at walkersirkulasjonen har blitt svakere de siste tiårene, og forfatterne spekulerer i om global oppvarming er en av faktorene som bidrar til dette.
Skip (andre betydninger)
Skip har flere betydninger:
Newcastle upon Tyne
Newcastle er et medlem av den engelske Core Cities Group og er et medlem av nettverket Eurocities bestående av europeiske byer. Newcastle var en del av grevskapet Northumberland fram til 1400 da det ble et grevskap i egen rett, en status som varte fram til det ble en del av grevskapet Tyne and Wear i 1974.
Newcastle utviklet seg fra den romerske bosetningen Pons Aelius og byens navn Newcastle («Ny-borgen») har navn etter en festningen som ble reist i 1080 av Robert Curthose, Vilhelm Erobrerens eldste sønn. Byen vokste som et viktig senter for ullhandelen på 1300-tallet, og ble senere et betydelig område for utvinning av kull. Havnen ble utviklet på 1500-tallet og sammen med skipsverftene lengre ned langs elven Tyne, ble byen blant de største sentrene for bygging og reparasjon av skip. Newcastles økonomi i dag består av hovedkvarter for konserner og forretninger, utdannelse, digital teknologi, detaljhandel, turisme og kulturelle sentre. Fra dette bidrar byen med 13 milliarder til Storbritannias bruttoverdi av varer og tjenester (GVA). Byen er kjent for blant annet Newcastle Brown Ale (et mørkebrunt øl brygget siden 1927), fotballklubben Newcastle United FC, grunnlagt i 1892, og den ikoniske Tynebroen som ble åpnet i 1928. Siden 1981 har byen vært vert for verdens mest populære halvmaraton, Great North Run.
Historie
Den første dokumenterte bosetning i hva som nå er Newcastle var Pons Aelius, en romersk festning, castrum, og en bro over elven Tyne. Det romerske stedsnavnet var familienavnet til den romerske keiser Hadrian (Publius Aelius Traianus Hadrianus), som opprettet den på 100-tallet e.Kr. Denne sjeldne æren kan antyde at Hadrian kan ha besøkt stedet og igangsatt byggingen av broen i løpet av hans reise i romersk Britannia. Befolkningstallet i Pons Aelius ved denne tiden er beregnet anslagsvis til rundt 2000 mennesker. Fragmenter fra Hadrians mur er fortsatt synlig i deler av Newcastle, særlig langs West Road. Løpet til den store romerske muren kan bli sporet østover til Segedunum, den romerske festningen i Wallsend, hvilket betyr «murens avslutning», og til forsyningsfestningen Arbeia i South Shields. Den totale lengden av Hadrians mur var 117 km, og strakte seg over hele bredden av Britannia. Muren innlemmet Vallum, en stor og langstrakt jordvoll med parallelle forsvarshauger. Den er unik for romerske grenser, og strekker stort sett fra kyst til kyst, sør for muren. Disse store konstruksjonene ble gjort for beskytte seg mot piktiske stammer i det området som nå er Skottland.
Byen Newcastle har sitt navn etter den normanniske festningen som ble bygget i 1080. Normannerne ønsket å sikre seg kontroll over et strategisk viktig overgangssted ved elven Tyne. Deler av festningen er bevart; hovedbygningen og porten står, men er skilt fra hverandre av et jernbanespor anlagt i det 1800-tallet.
Newcastle vokste i omfang og betydning på grunn av de rike kullårene i området. Å «ta med kull til Newcastle» ble et fast uttrykk for en meningsløs handling. På 1800-tallet ble også skipsbygging og tungindustri viktig. I andre halvdel av 1900-tallet var tungindustrien i nedgang, og servicenæringer er nå det viktigste for byens økonomi. Arbeidsløsheten er høy, og i umiddelbar nærhet av sentrum kan man se boligområder som har forfalt på grunn av dette.
Arkitektur og byplan
Newcastle har et stort, neoklassisk sentrum, som for det meste ble planlagt i 1830-årene av Richard Grainger og John Dobson. Det har i senere tid blitt kraftig restaurert. Grey Street regnes som en av Englands vakreste bygater, der blant annet Theatre Royal ligger.
Like nordvest for byen er Leazes Park, et parkanlegg anlagt i 1873 etter at 3000 arbeidere signerte et opprop for «enkel adgang til noe åpent land med tanke på helse og rekreasjon». I et hjørne av den ligger St James' Park, Newcastle United FCs stadion, som er et landemerke når man kommer mot byen sørfra.
Vennskapsbyer
Newcastle har følgende vennskapsbyer:
Følgende land har konsulær representasjon i Newcastle: Norge, Sverige, Island, og Danmark, foruten også Romania, Belgia, Frankrike, Tyskland, og Italia.
Bête noire
Bête noire (fra fransk svart uhyre) er et begrep som brukes for noe som er fryktet eller hatet. Begrepet kan brukes for en ting, noe abstrakt, eller om et menneske.
Begrepet er nyttet en del i populærkultur:
Bill Schuffenhauer
Bill Schuffenhauer (født 24. juni 1973), er en amerikansk bobkjører som deltok i de olympiske vinterleker 2002 i Salt Lake City, 2006 i Torino og 2010 i Vancouver.
Schuffenhauer vant en olympisk sølvmedalje i bobsleigh under vinter-OL 2002 i Salt Lake City. Han var med på det amerikanske laget som kom på andreplass i firerbob, bak Tyskland. De andre på laget var Todd Hays, Garrett Hines og Randy Jones
10. serierunde i 2. divisjon avdeling 3 2006
'''10. serierunde i 2. divisjon avdeling 3 2006''' startet 17. juni, og endte med Fløy – Viking 2 den 19. juni 2006.
Frelsesarmeens flagg
Det første flagget ble presentert av Catherine Booth i Coventry i 1878. Hun forklarte at den blodrøde fargen sto for Jesu blod som kjøpte oss fri; at det blå var Guds utvalgte symbol på renhet; og at solen representerer lys, varme og menneskenes liv. Mottoet «Blod og ild» («Blood and Fire») peker på Lammets blod og Den hellige ånds ild.
Fire år senere ble solen endret til en stjerne, antakelig på oppfordring fra svigersønnen Frederick Booth-Tucker som arbeidet i India hvor solen var et viktig ikke-kristent symbol.
Idag brukes flagget mest i forbindelse med seremonier slik som barnevelsignelse, soldatinnvielse og begravelse. Frelsesarmeen bryter også vanlige flaggskikker ved at deres flagg ikke skal tas ned om natten. "Frelsesfanen vaier". Det blir sagt at Frelsesfanen er det eneste flagget som vaier rundt hele kloden.
I ett hvert frelsesarmeelokale skal det være ett flagg. I de steder der Frelsesarmeen ikke har egne lokaler og må leie eller ha møte ute, så er flagget alltid tilstede for å symbolisere at nå er det Frelsesarmeen som har møte.
Frelsesarmeens flagg er ikke den offisielle logoen det er det skjoldet som er.
Morgan County (Colorado)
Morgan County er et fylke i den amerikanske delstaten Colorado. Det ligger i den nordøstlige delen av staten og det grenser mot Logan County i nordøst, Washington County i øst, Adams County i sørvest og mot Weld County i vest.
Morgan Countys totale areal er 3,351.11 km² hvorav 22,04 km² er vann. I 2000 hadde fylket 27,171 innbyggere og administrasjonssenteret ligger i byen Fort Morgan som også er fylkets største by.
Historie
Fylket ble grunnlagt i 1889 av land som ble skilt ut fra Weld County og det har fått sitt navn etter oberst Christopher A. Morgan.
Kaste på stikka
Kaste på stikka er et pengespill som var et vanlig vårsyssel blant norske gutter og jenter i etterkrigstida, fram til de store femøringene gikk ut av sirkulasjon i første halvdelen av 1970-årene eller til de mindre femøringene gikk ut først i 1980-åra.
For de ubemidlede var varianten med øl- eller bruskork av kapseltype vanlig. Ikke sjelden forsøkte da enkelte å legge ekstra vekt inn i kapselen i form av jord eller leire. Seierherren kunne ofte dele ut igjen slik at en kunne få en ny omgang.
Man kunne spille etter ulike regler. En kunne kaste myntene mot en stikke, mot en strek, mot en sirkel eller mot en vegg. Det finnes mange varianter av spillet, og det fantes ofte lokale regler og varianter. Felles var at underlaget måtte gi ens vilkår for alle spillerne, noe som ga at hardtråkket sand- eller grusdekke ble foretrukket.
Diego Cavalieri
Diego Cavalieri (født 1. desember 1982) er en brasiliansk-italiensk fotballspiller som spiller for Botafogo de Futebol e Regatas.
Svanhild
Svanhild er et kvinnenavn med opphav i de norrøne ordene svanr, «svane», og hildr, «kamp». Svanhildr var den norrøne formen av navnet.
Diego Cavalieri
Cavalieri fikk italiensk statsborgerskap 11. juni 2008.
Sociedade Esportiva Palmeiras
Han gjorde sin første kamp som profesjonell fotballspiller for Palmeiras i en 4-0-borteseier mot Rio Claro Futebol Clube i Campeonato Paulista den 24. juni 2002.
Svanhild
Kjente personer med navnet
Personene i listen er ordnet kronologisk etter fødselsår.
Diego Cavalieri
Sociedade Esportiva Palmeiras
Han har tidligere vært nær ved å signere kontrakt med den italienske toppklubben Inter Milan, før de endret mening og signerte brasilianske Júlio César istedenfor. Cavalieri har etter det vært koblet til overganger til flere store europeiske klubber som AC Milan, Valencia CF, S.S. Lazio, Benfica, Fiorentina og Liverpool FC. 4. juli 2008 bekreftet Cavalieris agent at Cavalieri var nær en overgang til Liverpool FC for å konkurrere om en førstelagsplass, alt som manglet var detaljene i den personlige kontrakten.
Liverpool
Liverpool bekreftet 11. juli 2008 at de hadde kjøpt Cavalieri. Cavalieri signerte en fireårskontrakt med Merseyside-klubben, og ble dermed den tredje brasilianske fotballspilleren i klubben etter Fabio Aurelio og Lucas Leiva. Hans første kamp for de røde, var en treningskamp 12. juli mot Tranmere Rovers. 1. mai 2009 bekreftet den portugisiske klubben Benfica var interessert i å kjøpe han.
James Clarke
James Michael Clarke (født 6. oktober 1874, død 29. desember 1929) var en britisk sportsutøver som deltok i de olympiske leker 1908 i London.
Clarke vant en olympisk sølvmedalje i tautrekking under OL 1908 i London. Han var med på det britiske laget Liverpool-politiet som kom på andreplass i tautrekkingkonkurransen. De vant over Sverige i semifinalen men tapte finalen til City of London Police. Det var fem lag som deltok, alle medaljene ble vunnet av britiske lag.
Amaurodes
Amaurodes er en underslekt av biller som hører til gruppen gullbasser (Cetoniinae) i gruppen skarabider (Scarabaeoidea). Slekten omfatter bare én kjent art, Amaurodes passerinii.
Utseende
En stor (ca. 32–40 millimeter), litt bred og flat gullbasse med karakteristiske farger: grunnfargen er svart, pronotum har kremhvite sidefelter, dekkvingene to rader av gule eller oransje flekker. I pannen har hannene et framspring som er kløvd i spissen.
Levevis
Larvene lever i jorda.
Utbredelse
A. passerinii er utbredt i sentrale deler i Afrika, der den i alle fall er funnet i Tanzania og Zambia.